Tsers afus-is ɣef uqerru-iw, tsers iduḍan-is ɣef ucebbub-iw, ibeddel wudem-is bɣan ad as-d-ɣlin yimeṭṭawen ad temcebruruqent wallen-is am tmiqwa n nnda ma ad temcebruruq ɣef texnunt n Nnbi , syen tenna-yi-d : d anwa seg yimdanen-agi i yzemren ad yamen s teḥkaytnneɣ? d anwa seg-sen ad yamen belli aql-aɣ di lweqt n uɣelluy n yiṭij d uḍhar n waggur negzem uguren nɛedda i yiberdan n ccek d ṣṣeḥ, d anwa seg-sen ad d-yini d Nisan i aɣ-ijemԑen i tikkelt tamezwarut , d aggur I aɣ-iḥebsen deg yiɣriṣen n tudert.